text: [{"text_idx": "#000004", "text": "Summar Festivalurin 2007 er farin afturum, hann bey\u00f0 okkum so ymiskar upplivingar, sum st\u00f8rsta rokkbraki\u00f0 i\u0301 f\u00f8royskari to\u0301nleikas\u00f8gu og hvirlur so sterkar, at festivalurin koppa\u00f0i."}, {"text_idx": "#000008", "text": "fyrireikararnar, eftir at festivalurin var\u00f0 avly\u0301stur leygardagin."}, {"text_idx": "#000011", "text": "I\u0301 u\u0301tvarpinum i\u0301 gja\u0301r bo\u00f0a\u00f0u fyrireikararnir fra\u0301, at tiltaki\u00f0 aftur ver\u00f0ur hildi\u00f0 i\u0301 2008, men at ta\u00f0 ver\u00f0ur flutt til a\u00f0ru viku i\u0301 august.\nTa\u00f0 er to\u0301, n\u00e6rliggjandi at hugsa, at st\u00f8\u00f0an hev\u00f0i veri\u00f0 ein onnur, um fo\u0301lkaska\u00f0i hev\u00f0i sta\u00f0ist av mat- og skeinkiteltinum, i\u00f0 var\u00f0 tiki\u00f0 av eini hvirlu, i\u00f0 samb\u00e6rt Steinto\u0301ri Rasmussen kom heilt o\u0301vart a\u0301 fyrireikararnar. Hetta er sja\u0301lvandi ein tonkt st\u00f8\u00f0a, men ta\u00f0 skerst ikki burtur, at telti\u00f0 vi\u00f0 si\u0301ni no\u0301gvu vekt og metalstongum fo\u0301r sleingjandi oman i\u0301mo\u0301ti hja\u0301lparleysu fo\u0301lkunum, i\u00f0 sto\u0301\u00f0u a\u0301 Va\u0301gsb\u00f8i. Sama sta\u00f0 har mannfj\u00f8ld hev\u00f0i veri\u00f0 savna\u00f0 fa\u0301ar ti\u0301mar frammanundan til konsertina vi\u00f0 Amy Diamond. Lukkuti\u0301\u00f0 var b\u00f8urin r\u00e6ttiliga to\u0301mur, ju\u0301st ta\u0301 hetta hendi og tey, i\u00f0 enda\u00f0u undir teltinum, fingu heldur ikki sto\u0301rvegis ska\u00f0a."}, {"text_idx": "#000013", "text": "B\u00e6\u00f0i ho\u0301sdagin og fri\u0301ggjadagin var ve\u00f0ri\u00f0 gott, og ta\u00f0 skerst ikki burtur, at serliga framf\u00f8rslan hja\u0301 Scorpions fri\u0301ggjakv\u00f8ldi\u00f0 er minnilig. Hetta var eitt ta\u00f0 st\u00f8rsta rokkbraki\u00f0 i\u0301 f\u00f8royskari to\u0301nleikas\u00f8gu, og 10.000 fo\u0301lk vo\u0301ru savna\u00f0i framman fyri pallin a\u0301 Va\u0301gsb\u00f8i fyri at uppliva ta\u00f0. Eiga vit, i\u0301 okkara r\u00e6\u00f0slu fyri, at ve\u00f0ri\u00f0 kann gera um seg, at grava okkum ni\u00f0ur, og sostatt skerja okkara m\u00f8guleikar at hava ti\u0301li\u0301kar upplivingar, ella eiga vit, sum Steinto\u0301r Rasmussen i\u0301 gja\u0301r seg\u00f0i vi\u00f0 u\u0301tvarpi\u00f0, at vo\u0301na, at Summar Festivalurin nu\u0301 hevur fingi\u00f0 si\u0301n part av ke\u00f0iligum ve\u00f0ri, og at komandi festivalar ver\u00f0a i\u0301 go\u0301\u00f0ve\u00f0ri. Svari\u00f0 er trupult at finna, men ver\u00f0ur nokk svara\u00f0 komandi a\u0301r, ta\u0301 atgongumerkini til Summar Festivalinum 2008 ver\u00f0a sett til s\u00f8lu."}, {"text_idx": "#000014", "text": "Ta\u00f0 var ein flokkur av fryntligum skorpio\u0301num, i\u00f0 to\u0301k mo\u0301ti fj\u00f8lmi\u00f0lunum a\u0301 ti\u0301\u00f0indafundinum a\u0301 Hotel F\u00f8royum i\u0301 gja\u0301r. Teir lova\u00f0u, at ta\u00f0 vit fa\u0301a i\u0301 kv\u00f8ld a\u0301 Summar Festivalinum ver\u00f0ur hv\u00f8rki meira ella minni\u00f0 enn Scorpions."}, {"text_idx": "#000015", "text": "\u2013 Vit eru Scorpions, og okkara to\u0301nleikur er fangandi rokkl\u00f8g, i\u00f0 ljo\u0301\u00f0a sum vit, eingin onnur r\u00f8dd ljo\u0301\u00f0ar sum r\u00f8ddin hja\u0301 Klaus Meine, ta\u0301 tu\u0301 hoyrir Scorpions, so veitst tu\u0301, at ta\u00f0 er okkum tu\u0301 hoyrir, greiddi gittarleikarin Rudolf Schenker, ta\u0301 hann var atspurdur, um hvat vit kundu v\u00e6nta okkum at hoyra a\u0301 Va\u0301gsb\u00f8i i\u0301 kv\u00f8ld.\n\u2013 Ta\u0301 vit byrja\u00f0u at sp\u00e6la to\u0301nleik h\u00f8vdu vit teirri filosofi, at vit skuldu fer\u00f0ast kring allan heim vi\u00f0 okkara to\u0301nleiki, og ta\u00f0 er feitt enn at hava somu filosofi, greiddi Rudolf Schenker fra\u0301 um ors\u00f8kina, til at bo\u0301lkurin var komin til F\u00f8royar."}, {"text_idx": "#000016", "text": "\u2013 Vit fara allasta\u00f0ni, har tey hava ravmagn, og sja\u0301lvt um hetta ikki beinlei\u00f0is er a\u0301 vegnum til Brasil, har vit sp\u00e6la n\u00e6stu konsertina, so vildu vit fegin higar, og fa\u0301a eitt sindur av vatni, a\u0301\u00f0renn vit skuldu til regnsko\u0301gin, helt Klaus Meine sangari fram."}, {"text_idx": "#000017", "text": "To\u0301nleikarnir lova\u00f0u, at konsertin i\u0301 kv\u00f8ld fer at ver\u00f0a eitt ordiligt rokkshow."}, {"text_idx": "#000018", "text": "\u2013 I\u0301 80\u2019unum var okkara show risasto\u0301rt, ta\u00f0 var ein onnur ti\u0301\u00f0, alt skuldi ver\u00f0a so sto\u0301rt sum m\u00f8guligt. I\u0301 90\u2019unum var ein heilt onnur ti\u0301\u00f0, a\u0301hugin fyri sto\u0301ru konsertunum fo\u0301r. Konsertir skuldu helst vera i\u0301 sma\u0301um klubbum. Ti\u0301 var eingin ors\u00f8k at bru\u0301ka no\u0301gvan pening upp a\u0301 sto\u0301rt show, i\u0301sta\u00f0in valdu vit at fokusera upp a\u0301 to\u0301nleikin. Sja\u0301lvandi skulu vit hava eitt sto\u0301rt ljo\u0301sannlegg, og sp\u00e6la a\u0301 einum sto\u0301rum palli, ti\u0301 ta\u00f0 skulu vit bru\u0301ka til framf\u00f8rsluna, men to\u0301nleikurin skal vera i\u0301 fokus, greiddi Rudolf Schenker fra\u0301. Limirnir vi\u0301stu a\u0301, at eftir tri\u0301ggjar v\u00e6leydna\u00f0ar framf\u00f8rslur i\u0301 London, er sja\u0301lvsa\u0301liti\u00f0 i\u0301 topp."}, {"text_idx": "#000019", "text": "Limirnir i\u0301 Scorpions kendu best F\u00f8royar, sum landi\u00f0 vi\u00f0 einum fo\u0301tbo\u0301ltslandsli\u00f0i, sum var sera trupult at vinna a\u0301, a\u0301\u00f0renn lei\u00f0in gekk hendan vegin. Men longu a\u0301 vegnum til Havnar fekk bo\u0301lkurin no\u0301gv onnur inntrykk. Hetta er eitt vakurt land, og ta\u00f0 er fasinerandi vi\u00f0 \u00f8llum vatninum, sum fyllur a\u0301irnar her, seg\u00f0i Klaus Meine. A\u0301\u00f0renn limirnir byrja\u00f0u at fregnast um, hv\u00f8nn mat teir a\u0301ttu at royna, og um sey\u00f0akj\u00f8ti\u00f0 ella fiskurin var at fyritrekkja."}]